《绮罗香 玉兰》
清代·龚翔麟

径草才芽，官梅已叶，花信棠梨初转。几树珑松香雪，后庭开遍。

初绿水、似剪蓉裳，伴冷月、胜滋兰畹。只愁他、春雨春风，一枝吹动夕阳院。

双双蝴蝶倦舞，乍入花深处，教人难辨。点地飘廊，未数唐昌宫畔。

飞玉盏、缟袂凭携，照黄昏、晶帘都捲。恰纤手、寒具调成，画图休便展。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。